ANG 


Editoryal 


Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


AYAN 


Tawen XL No. 14 
Hulyo 21, 2009 
www.philippinerevolution. net 


Singiren ti rehimen nga US-Arroyo 
kadagiti linabsing na a katulagan iti 
tungtongan a pangkappia 


aawatan la unay ti nasaknap a kinaawan-talek 
Mis: panagduadua iti intar dagiti rebolusyona- 

ryo a puersa ken umili mainaig kadagiti moti- 
bo ti Gubyerno ti Republika ti Pilipinas (GRP) iti pa- 
nangilukat na manen iti tungtongan a pangkappia iti 
rebolusyonaryo a tignayan. Nakaat-atiddog ken nada- 
ra ti listaan dagiti panaglabsing ti GRP kadagiti immu- 
nan a katulagan iti baet daytoy ken ti NDFP. Dagiti na- 
kaul-ulpit a panagatake ti rehimen nga US-Arroyo ka- 
dagiti rebolusyonaryo, progresibo, ken kadagiti kabu- 
sor na iti politika ket ad-adda pay a mapakpakaro ba- 
yat a ngannganin ti panaggibus ti Oplan Bantay Laya 
(OBL) ken ti madama a rehimen. 

Mainayon ditoy ti nakaad-adu pay a da- 
dakkel nga anomalya ken nadadagsen a ka- 
so a kriminal ti agturturay a rehimen, mai- 
bilangen ti panagbalin na nga aso-aso ken 
panangted-dalan iti ad-adda pay nga inter- 
bensyon dagiti imperyalista a bileg ken in- 
teres iti pagilian, ti nakaro a korapsyon ti 
bunggoy nga Arroyo, ti nakaro a panangpar- 
parigat ken panangidaddadanes na iti umili 
ken ti nadumaduma a narurugit ken nara- 
ranggas a plano na tapno makakayetket iti 
poder. 

Agbawbaw-ing ita ti rehimen nga US-Ar- 
royo iti pammarang a negosasyon iti sango 
ti pannakapaay daytoy a dadaelen ti rebolu- 


Naan-anay nga 


Dagiti tampok 
ditoy nga isyu... 


ipatungpal ti JASIG 
PANID 3 


Dagiti senaryo a 
destabilisasyon 


syonaryo a tignayan. Masapul ti kagurgura ken bista- 
don a rehimen a mapataud ti kastoy nga ilusyon iti 
pannakapaay na nga ep-epen dagiti kumarkaro nga 
atake ken panagsupyat laban iti daytoy ken mapalu- 
kay ti dalan para iti gagar na nga agtultuloy nga ag- 
turay iti labes ti 2010. 

Awan ti manamnama ti rebolusyonaryo a tignayan 
a mapangngeddeng a panagbalbaliw manipud iti 
maysa a rehimen a nanglukluko kadagiti napalabasen 
a katulagan ken iti umili. Nupay kasta, kanayon a na- 
kalukat ti rebolusyonaryo a tignayan a makisarita iti 
nakatakder a reaksyonaryo a gubyerno tapno maala ti 


Kudeta idiay Honduras 


PANID 9 
PANID 6 


ania man a mabalin a gun-oden a 
pagsayaatan para iti rebolusyona- 
ryo a tignayan ken umili nga awan 
ti panangikompromiso iti prinsipyo 
ken awan ti panaglukay iti armado 
a pannakidangadang a kangrunaan 
a wagas. 

Iti sango ti natibker a takder ti 
rebolusyonaryo a tignayan ken ga- 
pu iti nakaro a presyur iti agturtu- 
ray a rehimen, naobliga daytoy nga 
iyatras ti sumagmamano a kondi- 
syon a nagserbi a lapped iti panag- 
lukat manen ti pormal a tungto- 
ngan a pangkappia. Maibilang di- 
toy ti panangibabawi iti ipilpilit na 
a pangmabayagan a sispayr sakbay 
pay nga irugi ken bayat a maiyar- 
aramid ti tungtongan. 

Inyatras metten ti rehimen ti 
bangbangir a suspensyon iti Joint 
Agreement on Safety and Immuni- 
ty Guarantees (JASIG) para iti pro- 
teksyon dagiti miembro ti negotia- 
ting panel, konsultant, ken istap a 
karaman iti tungtongan. No ipay- 
payso ti rehimen ti panangparaira 
ti JASIG, pangmabiitan a malappe- 
dan daytoy ti agsasaruno a panag- 
dukot ken panagaresto kadagiti 
konsultant ken istap ti negotiating 
panel ti NDFP. 

Winaswas metten ti rehimen ti 

Inter-agency Legal Action Group 
(IALAG) nga inusar na tapno lipi- 
ten ken idarum kadagiti parparbo a 
kaso dagiti miembro, konsultant, 
ken istap ti NDFP negotiating pa- 
nel. Partikular ditoy dagiti pana- 
ngatake iti chief consultant daytoy 
a ni Kadua nga Jose Ma. Sison ken 
adu pay a lider ken aktibista ti nai- 
lian demokratiko a tignayan. 

Immanamong metten ti rehi- 
men a naan-anay a paandaren ti 
Joint Monitoring Committee (JMC) 
para iti panangsubaybay kadagiti 
panaglabsing iti karbengan-tao. 
Idi 2004 pay a rumbeng a nabukel 
daytoy mayannurot iti probisyon ti 
Comprehensive Agreement on Res- 
pect for Human Rights and Interna- 
tional Humanitarian Law 
(CARHRIHL). 

Inawat ti NDFP ti diaya ti GRP a 
sumango manen iti negosasyon kas 
panangbigbig metten iti panangi- 
kagumaan ti tagaballaet ti agsum- 
bangir a benneg, ti gubyerno ti 
Norway. Ibilbilang ti NDFP a gun- 
daway daytoy tapno masingir ti re- 
himen iti adu pay nga atraso na 
ken makaala pay kadagiti nayon a 
benepisyo. Iti kasta, naikeddeng ti 
panaglukat manen ti pormal a 
tungtongan a pangkappia inton 

Kinaranggas militar idiay Albay, Maguindanao 
ken ComVal 

Pannakawayaway ni Principe, malaplappedan 
225 pamilya, pimmanaw 


Agosto. 

Rumbeng a singiren ti rehimen 
iti adu a panaglabsing daytoy iti 
The Hague Joint Declaration ti 
1992 a nangiplastar kadagiti tara- 
bay a prinsipyo, balangkas ti ad- 
yenda, ken kondukta ti tungtongan 
a pangkappia. Rumbeng met a si- 
ngiren ti rehimen ken dusaen dagiti 
responsable nga opisyal ti gubyer- 
no, militar, polisya, ken ahensya a 
pangseguridad iti adu a nakakaro a 
panaglabsing iti CARHRIHL, JASIG, 
ken dadduma pay a katulagan. 

Malaksid iti pannaka-ungawen 
ti IALAG, rumbeng latta pay nga 
ibasura ti nasurok sangaribu a kaso 
nga inimbento na ken wayawayaan 
dagiti nakabalud basar kadagiti 
kasta a kaso. 

Rumbeng met a singiren ken 
pasardengen ti rehimen iti agtultu- 
loy a pananglabsing na iti karbe- 
ngan-tao ken internasyonal a ma- 
katao a linteg. 

Rumbeng met a mailatag ken 
mapagkaykaysaan ti panangibasura 
iti Anti-Terrorism Law (a naawagan 
nga “Human Security Act”) ken ti 
panangipataw kadagiti nauulpit a 
dusa iti kaso a rebelyon kas iti 
tungpal-biag a pannakaibalud. Mai- 
kaniwas daytoy iti CARHRIHL ken 
kadagiti bukod a linteg mismo ti 
aso-aso a republika. Maikaniwas 
met daytoy iti pakinakem ti tung- 
tongan a pangkappia ken iti pana- 
ngibangon ti nainkalintegan ken 
pangmabayagan a kappia. 

Mainaig latta pay kadagiti pa- 
nanglabsing iti karbengan-tao, 
rumbeng nga ipatungpalen ti naba- 
yag a natantan a katulagan iti pa- 
nangited ti GRP ti danyos kadagiti 

Damdamag 


Umawat ti Ang Bayan kadagiti kon- 
tribusyon iti porma dagiti artikulo ken 
damdamag. Awisen mi dagiti agbasba- 
sa nga agipatulod kadagiti dillaw ken 
rekomendasyon para iti idudur-as ti 
dyaryo tayo. Ipatulod dagitoy babaen 
ti email iti: 

angbayan@yahoo.com 


biktima ti pasista a diktadura a 
Marcos. Ti pannakataktak daytoy iti 
uneg ti nasurok maysa a dekadan 
ket lallalo pay a mangpalpalatak iti 
agtultuloy a nakakaro a panaglab- 
sing iti karbengan-tao ti reaksyo- 
naryo ken aso-aso nga estado iti 
pagilian. 

Maysa a tulbek nga usapin a su- 

magmamano a tawen metten a 
singsingiren ti NDFP ti panangiba- 
bawi ti GRP ti suporta na iti pana- 
ngibilang ti US ken sumagmamano 
pay nga imperyalista a pagjilian iti 
CPP, NPA ken kenni Kadua nga Jose 
Ma. Sison iti listaan da kadagiti 
“ganggannaet a terorista.” Maika- 
niwas daytoy iti rebolusyonaryo 
ken saan a terorista a galad ti ma- 
iwaywayat nga armado a rebolu- 
syon iti Pilipinas. Maikaniwas met 
daytoy iti The Hague Joint Declara- 
tion a mangilanlanad a ti tungto- 
ngan a pangkappia iti baet ti NDFP 
ken GRP ket nakabalangkas iti prin- 
sipyo ti nailian a soberanya ken te- 
ritoryal nga integridad ti Pilipinas. 
Mayannurot iti daytoy a prinsipyo, 
awan ti karbengan ti ania man a 
ganggannaet a bileg (aglalo ti US 
nga isu ti Numero Uno a Terorista 
iti lubong) a makibiang kadagiti 
internal a risiris iti uneg ti pagili- 
an. Iti katulagan idiay Oslo idi 
2004, direkta nga immanamong ti 
GRP a mangiruar kadagiti pormal 
nga unilateral ken agtipon a pabla- 
ak a sumupsupyat iti panangibi- 
lang dagiti ganggannaet a bileg iti 
CPP, NPA, ken kenni Kadua a Sison 
iti listaan dagiti “terorista,” ngem 
linabsing ti GRP daytoy. Saan a ma- 
balin nga umabante ti tungtongan 
no agtultuloy nga agliklik ti GRP iti 
pormal ken nalawag a pa- 
nangibabawi ti supor- 
ta na iti panaglilista. 
Iti sango ti na- 
karo a krisis iti 
pagbiagan iti in- 
tero a lubong 
ken iti pagilian 
ken nakadakdak- 
kel a kinapateg 
daytoy iti biag X 
ti umili a Pilipi- 
no, importante la 
unay ita ti panang- N. 
tungtong ken pa- ^ 
nangbukel iti Com- Š 
prehensive Agreement on Social 
and Economic Reforms (CASER). 

Naan-anay nga ipatungpal ti JASIG 


KU panangbigbig iti JASIG, agpampanawagan ti NDFP iti GRP 
nga insigida a wayawayaan ken ibasura dagiti kaso nga inim- 
bento ti Malacafiang tapno paruaren a ligal ti panangaresto ken pa- 
nangibalud kadagiti konsultant ti NDFP negotiating panel ken miem- 
bro ti nadumaduma a working committee iti tungtongan a pangkap- 
pia. Maibilang ditoy da Randall Echanis, Angelina Bisuha-Ipong, 
Elizabeth Principe, Glicerio Pernia, Eduardo Sarmiento, ken Eduardo 
Serrano. Rumbeng a mawayawayaan isuda sakbay a mairussuat ti 
pormal a tungtongan. Inrupir met ti NDFP a rumbeng a maibasura 
met dagiti mandamyento de aresto laban kada Vicente Ladlad ken 
dadduma pay a konsultant ti NDFP ken tapno natalged a makadar- 
ay da iti tungtongan. 

Mayannurot ditoy, inruar ti GRP ti inisyal a listaan ti innem a 
konsultant ti NDFP nga ikkan manen ti JASIG. Dagiti nakalista ket 
madama a nakabalud wenno adda dagiti agraraira a mandamyento 
tapno maaresto ida bunga ti nadumaduma a parparbo a kaso a kri- 
minal. 

Ipampanawagan met ti NDFP ti insigida a panangwayawaya iti 
dadduma pay a politikal a balud nga imbalud ti GRP manipud 2001 
ken dagiti nakalista mayannurot iti Oslo Joint Statement II. 

Rumbeng met a maaddaan ti pudno nga imbestigasyon kadagi- 
ti puersa ti GRP a responsable iti panangpatay iti konsultant ti 
NDFP a ni Sotero Llamas ken iti panangdukot kada Leo Velasco, Pru- 
dencio Calubid, Rogelio Calubad, Leopoldo Ancheta, Phillip Limjo- 
co, ken adu pay a dadduma a saklaw ti JASIG. Rumbeng a maipa- 
rang isuda no nabiag da pay. No natay dan, rumbeng a maited da- 
giti bangkay da ken maikkan ti hustisya dagiti biktima. ABI 


FREE 


Daytoy ti nakalatag nga adyenda 
idi maisardeng ti pormal a tungto- 
ngan. Kagiddan na ket mabalinen a 
rugian dagiti grupo ma- 
nipud iti agsumbangir a 
benneg ti panangbukel 
ti inisyal a borador pa- 
ra iti Comprehensive 
Agreement on Political 
and Electoral Reforms 
J (CAPER) nga isu ti su- 
maruno nga adyenda. Su- 
maruno pay ditoy ti adyen- 
da ti pananggibus iti gubat 
/ ken disposisyon ti puersa, a 
N rumbeng laeng a maikabil iti 
iN pungto a paset ti tungtongan, 
'N uray no daytoy ti kayat la un- 
ay nga unaen ti GRP. 
La ketdi nakalukat iti tungto- 
ngan ti GRP, rumbeng a sanguen 


tayo daytoy iti negosasyon tapno 
irupir dagiti maiparbeng nga usa- 
pin ken gun-oden ti ania man a ba- 
nag a magun-od para iti pagsaya- 
atan ti rebolusyonaryo a tignayan 
ken umili, kasano man kabassit 
wenno temporaryo dagitoy. Mapaay 
man ti pannakinegosasyon iti ma- 
dama nga agturturay, mabalin latta 
pay nga agserbi a puonan para iti 
pannakitungtong iti sumaruno a 
rehimen ti ania man a mapagtutu- 
lagan ita, ken mabalin a tungto- 
ngen manen iti sumaruno ti ania 
man a maitantan nga usapin ita. 
Kabayatan na, dagiti nagun-oden 
ken magun-od pay iti tungtongan 
ket mangpapigsa ken mangpatibker 
iti agtultuloy nga umab-abante 
nga armado a rebolusyonaryo a 
pannakidangadang. [AB] 

PANAGDADAEL TI PASISTA NGA ESTADO 


Kinaranggas militar idiay Albay, 
Maguindanao, ken ComVal 


in-ig nga inosente a sibilyan ti biktima ti nadumaduma a kaso ti ki- 
Bina militar kadagiti probinsya ti Albay, Maguindanao, ken 
Compostela Valley a nakalap ti Ang Bayan ita nga Hulyo. 


Hulyo 13. Napaltogan ken na- 
sugatan ni Joel Ascutia, presiden- 
te ti CONDOR-PISTON, iti Rizal 
Street idiay Daraga, Albay. Iman- 
maneho ni Ascutia ti dyip na iti 
4:00 ti parbangon idi paltogan 
isuna ti dua a lallaki a nakamotor- 
siklo iti batog ti Petron idiay Dara- 
ga. Nagsagrap ni Ascutia ti dua a 
tama ti bala iti bukot. Napasamak 
ti panagpaltog iti aldaw ti nasyo- 
nal a tigil-pasada dagiti organisa- 
syon ken alyansa dagiti drayber 
ken opereytor. 

Hulyo 12. Natay ti maysa nga 
ubing a babai nga agtawen ti 11 
iti operasyon a panagkamat ti mi- 
litar laban iti adda kano iti likud ti 
panagbomba idiay Cotabato City. 

Natay iti reyd iti Sultan Kuda- 


rat idiay Maguindanao ti ubing nga 
adda iti Grade 5 iti Muammad Ele- 
mentary School kalpasan a palto- 
gan dagiti operatiba ti Task Force 
Tusig. Nasugatan met ti dua pay a 
sibilyan. Simrek dagiti soldado iti 
balay dagiti biktima ken bigla lae- 
ngen a pimmaltog da. 

Hulyo 4. Binugbog ken dinu- 
kot dagiti soldado ni Alvin Lopez, 
25, maysa a mannalon ti Maot, San 
Jose, Monkayo, Compostela Valley. 

Nairaked ken puersaan a nailu- 
gan ni Lopez iti lugan dagiti sol- 
dado iti maysa nga operasyon mi- 
litar. Napasamak ti insidente kal- 
pasan ti maysa a rinnupak iti baet 
dagiti gerilya ti NPA ken ti militar. 
Inggana ita ket mapukpukaw pay 
laeng ni Lopez. [AB] 


Pannakawayawa- 
ya ni Elizabeth 
Principe, 


malaplappedan 


| talaga ti Criminal Investi- 
gation and Detection Grupo 
(CIDG) ti pannakawayawaya ni 
Elizabeth Principe, politikal a ba- 
lud ken konsultant ti National De- 
mocratic Front of the Philippines. 
Ni Principe ket nasurok 19 bula- 
nen a nakabalud iti Custodial Cen- 
ter ti Camp Crame. 

Ti pannakawayawaya ni Princi- 
pe ket inmandaren ti Regional Tri- 
al Court Branch 30 idiay Nueva 
Vizcaya kalpasan a maibasura idi 
Hulyo 6 ti naudi iti innem a kaso a 
kriminal a naidatag laban kenkua- 
na. Sakbay daytoy, naibasuran da- 
giti kaso laban kenkuana idiay 
Cauayan, Isabela: Dupax, Nueva 
Vizcaya: ken Candon, Ilocos Sur. 
Iti bangir na, ibirbirokan ti CIDG ti 
depekto ti mandar iti panangwaya- 
waya kenni Principe. ABI 


225 pamilya, pimmanaw gapu iti militarisasyon 


Doom iti 225 pamilya ti naummong ita iti Municipal Gym ti Lia- 
nga, Surigao del Sur kalpasan nga agbakwit tapno protestaan ti mi- 


litarisasyon kadagiti komunidad da. 


Itay Hulyo 18, naggigiddan a 
pimmanaw ti 176 pamilya (agarup 
1,200 indibidwal) manipud iti Pa- 
nukmuan, Manluy-a, Simuwaw, 
Emerald, Km-16, Han-ayan ken Ya- 
dawan, agpapada a komunidad da- 
giti minorya a Manobo idiay Lia- 
nga. Ti naggigiddan a panagbakwit 
dagiti residente ket panangprotes- 
ta iti iyar-aramid nga operasyon 
militar ti uppat a platun a maibi- 
lang iti 58th IB ken 41st Division 
Reconnaissance Company a nagru- 
gi idi Hulyo 13. 

Nangipataw dagiti pasista a 
soldado ti food blockade ken lini- 
mitaran da ti tignay dagiti residen- 
te (paisurat iti logbook ti nagan 
dagiti rummuar iti komunidad). Pi- 
lit met a marekrekrut dagiti resi- 
dente iti Task Force Gantangan 
(awag iti CAFGU a mabukbukel iti 
intar dagiti nainsigudan). 

Partikular a pagpupudotan da- 
giti soldado ti Alacadev High Scho- 
ol, maysa nga eskuelaan dagiti 
nailian a minorya. Ipilpilit dagiti 
soldado a kompiskaen ti istak day- 


toy a makan ken alaen ti rekord da- 
giti estudyante iti eskuelaan, banag 
a nagkedkedan dagiti titser ti eskue- 
laan ken sangsangkamaysa a sinu- 
pyat dagiti residente. 

Idi Hulyo 15, nakidayalogo dagiti 
residente kadagiti opisyal dagiti agop- 
operasyon a yunit ti militar tapno iru- 
pir ti panangpatakyas kadagiti solda- 
do. Idi agkedked ti militar, nagdesi- 
syon dagiti residente a sangsangka- 
maysa a pumanaw iti lugar. Sakbay 
pay daytoy, nagbakwiten ti 49 pamilya 
(255 indibidwal) manipud iti Purok 5, 
Barangay San Isidro, Lianga. Ti panag- 
panaw iti lugar da ket panangprotesta 
iti operasyon ti maysa a platun iti un- 
eg ti 58th IB Charlie Company. ABI 

Nasyonal a tigil-pasada, 


nairussuat 


13 idi mangirussuat ti maysa a nasyonal a tigil-pasada ti maysa a 


Nsa 80% ti pangpubliko a transportasyon ti naparalisa idi Hulyo 


koalisyon dagiti dati ken baro a timpuyog ken pederasyon dagiti 
drayber ken opereytor dagiti dyip, taksi, bus, ken traysikel iti panangida- 
ulo ti Pagkakaisa ng mga Samahan ng mga Tsuper at Ope- 


rator Nationwide (PISTON), kakuyog ti dadduma 
pay a lider dagiti unyon ti mangmangged dagi- 
ti kumpanya ti bus. Ti koalisyon ket nanaganan 


a Task Force July 13. 


Nairussuat ti tigil-pasada iti 
Metro Manila, Baguio, Cavite, La- 
guna, Batangas, Rizal, Quezon, Bi- 
col (malaksid iti Catanduanes ken 
Masbate), Cebu, Davao City, Caga- 
yan De Oro City, Iligan City, Gene- 
ral Santos City. Dua met nga aldaw 
a naparalisa ti kadakkelan a paset 
ti Panay ken Guimaras (Hulyo 13- 
14). 

Kinondena dagiti nagwelga ti 
nakabasbassit a panangkissay iti 
presyo ti gasolina ti Petron, Pilipi- 
nas Shell ken Caltex/Chevron, kas- 
ta met ti panangmanipula da iti 
presyo ti gasolina ken produkto a 
petrolyo, kas iti liquefied petroleum 
gas (LPG) iti pagdaksan ti ordina- 
ryo a konsyumer. 

Segun kenni Steve Ranjo, presi- 
dente ti PISTON, dumanon iti 
P4.31 inggana P8 tunggal litro ti 
sobra a panagpresyo kadagiti pro- 
dukto a petrolyo idi Hunyo 2009. 

Tapno masigurado ti panang- 
akup iti ginabgabsuon a ganansya, 
kiskissayan ti tallo a dadakkel a 
kumpanya ti langis iti bassit laeng 
a balor ti presyo ti diesel ken gaso- 
lina ngem ingatngato met nga hus- 
to ti presyo ti LPG. Kuna ni Ranjo, 
iti bangir ti panagbagsak ti presyo 
ti LPG iti sangalubongan a pagtagi- 
lakuan, agtultuloy met ti panag- 
ngato ti presyo ti LPG ditoy Pilipi- 
nas manipud P480 nagturong iti 
P600 kada tangke manipud Hunyo 
inggana Hulyo. 

Inrupir ti Task Force July 13 ti 

panangi- 
sardeng iti 
awan res- 
sat 8 ken 
manangal- 
lilaw a pa- 
nanginga- 
to iti pre- 
syo ti la- 


ngis, ti regulasyon ti industriya ti 
langis, ken pannakaikkat ti value- 
added tax (VAT) iti langis. Sinupyat 
met ti grupo ti baro a gakat ti 
World Bank a mangipataw ti excise 
tax iti langis. 
Nagpanawagan met ti kabuklan 
a kalihim ti PISTON a ni George 
San Mateo nga iboykot dagiti mo- 
torista ti Pe- 
tron, Pilipi- 
nas Shell, ken 
C a l - 
tex/Chevron 
tapno agbu- 
nga ti binil- 
bilyon a pan- 
nakalugi dagi- 
toy ken maawa- 
nan ti gubyerno 
nga Arroyo ti mi- 
nilmilyon a kolek- 
syon ti VAT. ABI 


Dagiti kabataan, nagrali kontra con-ass 


AGTULTULOY ti panagtignay ti umili laban iti con-ass ni Gloria Arroyo. 
Idi Hulyo 10, maysa a nasyonal a koordinado a panagtignay ti inrus- 
suat dagiti kabataan ken estudyante kas panangsupyat iti cha-cha ken 


con-ass ti rehimen. 

Nagrali dagiti ginasut a kaba- 
taan ken estudyante iti panangi- 
daulo ti Kabataan Party ken dagi- 
ti progresibo nga organisasyon 
idiay Manila. Nagmartsa da ingga- 
na Liwasang Bonifacio ken kalpas- 
an na ket nagdiretso idiay Mendi- 
ola. Segun kenni Alvin Peters, 
convenor ti Kabataan Kontra Cha- 
cha, ti panagtignay da ket laban 
met iti ania man nga addang ti re- 
himen a mangideklara ti martial 
law tapno makatalinaed ni Arroyo 
iti turay inkaso a madiskaril ti 
cha-cha nga iyab-abante dagiti 
aso-aso na iti Kongreso. 

Kabayatan na, nagrali met da- 
giti kabataan ken estudyante iti 
nadumaduma a paset ti pagjilian. 
Nangirussuat ti walkout kadagiti 
klase da dagiti estudyante ti 
University of the Philippines-Ba- 


guio. Iti Southern Tagalog, nagpi- 
ket dagiti estudyante iti opisina ti 
Commission on Higher Education 
(Ched) idiay Calabarzon. Segun iti 
National Union of Students in the 
Philippines-Southern Tagalog, lal- 
lalo a kumaro ti krisis iti eduka- 
syon no ipilit ti chacha ni Arroyo 
gapu ta mapalubosan ti 100% a 
panagtagikua dagiti ganggannaet 
kadagiti eskuelaan. 

Maysa met a torch parade ti 
nairussuat idiay Iloilo City iti day- 
di met la nga aldaw kas protesta 
iti cha-cha. Idiay Mindanao, na- 
ngirussuat met ti rali dagiti kaba- 
taan iti Davao City Freedom Park 
ken kadagiti syudad ti General 
Santos ken Koronadal. Nadagsen 
met a kinondena da ti serye ti pa- 
nagbomba idiay Mindanao nga 
aramid ti rehimen nga US-Arroyo. 

13 kaswalti 
sinagrap ti 
militar kadagiti 
labanan 


ua a soldado ti natay ken 11 

ti nasugatan iti uppat nga 
agsisina a taktikal nga opensiba 
nga inrussuat dagiti Nalabaga a 
mannakigubat ti NPA idiay Min- 
danao. 

Maysa a soldado ti 27th IB ti 
nasugatan idi ambusen dagiti 
Nalabaga a mannakigubat ti NPA 
ti Front 72 dagiti agpatpatrolya 
nga elemento ti militar idiay Ba- 
rangay Sinapulan, Columbio, Sul- 
tan Kudarat itay Hulyo 18. 

Maysa met a sarhento ti 23rd 
Division Reconnaissance Com- 
pany ti natay ken innem kadagiti 
tao na ti nasugatan idi ambusen 
dagiti mannakigubat ti NPA dagi- 
toy bayat nga agpatpatrolya da 
iti Sityo San Juan, Barangay La 
Fortuna, Impasug-ong, Bukidnon 
itay Hulyo 16. Pakaibilangan ti 
maysa a korporal ken lima nga 
elemento ti CAFGU dagiti nasu- 
gatan. 

Maysa a soldado ti natay ken 
tallo nga opisyal ti nasugatan idi 
ambusen dagiti gerilya ti Pulang 
Bagani Command 3-BHB ti kom- 
boy dagiti pangmilitar a lugan ti 
21st Light Armor Company idiay 
Barangay Puntalinao, Banayba- 
nay, Davao Oriental itay Hulyo 
11. Inambus met dagiti gerilya 
dagiti immarayat a soldado ti 
28th IB iti Barangay Pintatagan 
iti dayta met la a munisipalidad. 

Idi met Hulyo 13 ket nasu- 
gatan ti maysa nga elemento ti 
CAFGU idi harasen dagiti Nalaba- 
ga a mannakigubat ti Front 34- 
BHB ti detatsment ti militar idi- 
ay Barangay Melale, Laak, Com- 
postela Valley. 


Dagiti senaryo a 
destabilisasyon ni Arroyo 


ti rehimen nga Arroyo tapno paruaren a natalna ti kasasaad iti pa- 


Ku: pinakalma laeng dagiti parparbo a senaryo a destabilisasyon 


gilian iti panawen a bimmisita ditoy ti hepe ti US Central Intelli- 
gence Agency a ni Leon Panetta idi Hulyo 12 tapno personal a makisari- 
ta iti aso-aso a presidente. Kalkalpas laeng idi ti nagsasaruno a panag- 
pabettak iti Metro Manila ken Mindanao. 


Dagiti nagsisinggalot a pala- 
wag ti nadumaduma nga opisyal ti 
rehimen nga Arroyo ken ti AFP ma- 
ipanggep iti nangidaulo kadagiti 
panagbomba ket lallalo laeng a 
mangpampaneknek a daytoy ket 
paset dagiti bukod a plano ti rehi- 
men tapno makakayetket iti poder. 
Maisupadi iti imbaga ni National 
Security Adviser Norberto Gonzales 
a ti nagsasaruno a panagbomba iti 
Metro Manila ket aramid ti maysa a 
bassit laeng a grupo a nakabase iti 
Metro Manila ken Central Luzon ken 
awan ti silpo na kadagiti panag- 
bomba idiay Mindanao, imbaga ni 
Maj. Gen. Jogy Leo Fojas, hepe ti 
AFP National Capital Region (NCR) 
Command a ti Metro Manila ti isa- 
runon dagiti terorista a nagbomba 
idiay Mindanao ken adda kanon na- 
subaybayan da nga uppat nga ele- 
mento ti Abu Sayyaf ken Jemaah 
Islamiyah a mangiyaramid iti day- 
toy iti NCR. Ni Fojas ket pinaguli- 
mek laengen dagiti amo na iti AFP 
ken Malacafiang idi lallalo laeng a 
madlaw iti panagparbo na ti isto- 
rya nga adda agpayso panggep ti 
rehimen nga agiwaras ti pammut- 
buteng iti pagilian tapno 
maikasa na dagiti narurugit 
a plano na. 


taktak ti “Oplan August 
Moon,” maysa a plano a 
nasapa a mangipatu- 
gaw kenni Gen. 
Delfin Bangit kas he- 
pe ti AFP. Ni Bangit, 
ti pinakapaborito nga 


heneral ni Arroyo, ti namnamaen 
na tapno mas epektibo a makontrol 
na ti militar ken mausar daytoy iti 
panangipataw ti “emergency rule,” 
panangibangon ti “gubyerno a 
transisyon” ni Arroyo ken dadduma 
pay a plano nga agkasapulan ti na- 
karo a pananglipit. 

Kanayon laengen nga adda kas- 

toy a plano ni Arroyo tunggal adda 
makita na a seryoso a pangta iti 
panagturay na, wenno iti kaso ita, 
no adda dakkel a posibilidad a ma- 
paay ti plano na a makapagpaut iti 
turay. Idi Pebrero 2006 ket plano 
koma ni Arroyo a padanonen iti 
martial law ti deklarasyon na nga 
“state of emergency,” ngem nalap- 
pedan dagiti tignay-protesta day- 
toy ken simmupyat ti sumagmama- 
no a miembro ti kabinete na. Idi 
met mapasamak ti panagtignay da 
Sen. Antonio Trillanes IV ken Gen. 
Danilo Lim iti Manila Peninsula idi- 
ay Makati City idi 2007, minanda- 
ran ni Arroyo ti House Speaker idi 
a ni Jose de Venecia a makinegosa- 
syon kada US State Secretary Colin 
Powell ken US National Security 
Adviser Condoleezza Rice tapno 
palubosan ti deklarasyon ti marti- 
al law iti Pilipinas. Numan pay 
saan a natungpal idi ti pa- 
gayatan ni Arroyo, itul- 
tuloy na latta dagiti 
dakes a panagplampla- 
ui no na. 
A Fi Nakaipablaaken ti 
4 } rehimen nga Obama a 
” kaykayat na koma a 
UP, saan unay a mariribuk iti 
NOI 

dakkel a gulo dagiti interes ti US 
ken intero nga agturturay a siste- 
ma iti Pilipinas. Numan pay kasta, 
agtultuloy nga agdawdawat ti 
pammalubos ni Arroyo tapno mai- 
tuloy ti cha-cha ken ti uray limita- 
do wenno apagdarikmat nga 
“emergency rule” no masapul, tap- 
no laeng agtultuloy isuna a maka- 
pagserbi kas kangrunaan nga aso- 
aso ti US. Pangal-allukoy na ti pa- 
nangisigurado met kadagiti probi- 


syon iti cha-cha a pumabor iti ad- 
adda pay a ganansya ti US iti eko- 
nomya, militar, ken politika iti pa- 
gilian. 

Agtultuloy nga agnamnama ni 
Arroyo a palubosan ti US dagitoy a 
plano. Para iti daytoy, karaisao lat- 
ta dagiti opisyal ti aso-aso a rehi- 
men dagiti pammutbuteng. Us-usa- 
ren ti rehimen ti kaudian a panag- 
bomba iti dua nga hotel idiay Ja- 
karta, Indonesia idi Hulyo 17 kas 


“pammaneknek” nga adda dagiti 
maikaskasa a “terorista a panag- 
bomba.” Agtultuloy nga agsagsa- 
gana da Arroyo a maaddaan ti na- 
pigpigsa a kontrol iti militar. Papa- 
irtengen da ti surbeylans iti publi- 
ko ken manaynayonan dagiti tropa 
ti militar ken polisya a nakadestino 
ita iti Metro Manila kas panagsaga- 
na inkaso nga ituloy nga agpayso 
ti rehimen ti nakabutbuteng a pla- 
no na. AB] 


Cheaper Medicines Act, napagbalin nga inutil 


agas, igaggagara ni Gloria Arroyo a taktaken ti panangpirma na iti 


e iti presyur manipud kadagiti multinasyonal a kumpanya ti 


maysa a mandar a mangikedkeddeng iti 50% nababbaba a presyo 
iti 21 kangrunaan nga agas. Ti panangiruar iti executive order ket maysa 
kadagiti probisyon ti Cheaper Medicines Act a naipasa idi pay napalabas 
a tawen, ngem inggana ita ket saan pay a maipatpatungpal. Ti saan a pa- 
nangiruar ti mandar ti presidente ket maysa a wagas tapno pagbalinen 


nga inutil ti linteg. 

Nailanad iti linteg 
nga agbenepisyo ti umili 
kadagiti nalaklaka nga 
agas babaen iti panangi- 
keddeng ti presidente ti . 
pagpatinggaan ti presyo tf 
dagiti agas, panagangkat 
kadagiti nalaka nga agas É 
manipud iti sabali a pagi- | 
lian, ken panangipasaknap. - 
iti publiko ti impormasyon mai- 
panggep iti nadumaduma a pagpili- 
an a nalaka nga agas kadagiti boti- 
ka. Malaksid ditoy, adda met probi- 
syon ti linteg a lusotan ti panangu- 
sar kas instrumento dagiti kumpa- 
nya iti agas kadagiti patent (eks- 
klusibo a lisensya tapno agmanu- 
paktura ken agilako kadagiti baro a 
produkto). 

Ipagpagarup ti linteg nga um- 
andar ti kompetisyon tapno maipa- 
baba ti presyo dagiti agas. Ngem ti 
agpayso ket awan ti pudno a kom- 
petisyon nga agraraira iti industri- 
ya ti agas iti pagilian gapu iti nai- 
rut a monopolyo ditoy ti dadakkel a 
ganggannaet a kumpanya ti agas. 
Kadakkelan a lapped iti panangipa- 

baba ti presyo dagiti agas ti kina- 


-awan ti pudno a nailian nga indus- 


triya ti agas. Ti Pilipinas ti maysa 
“kadagiti pagilian nga adda- 
an nakangatngato a presyo 
dagiti agas iti intero a lu- 
'bong. Gapu iti monopolyo 
ken kinaagum iti superga- 


Sxia nansya ti dadakkel a ganggan- 


gana maminsangapulo a daras 
a nangatngato ti presyo dagiti 
agas iti Pilipinas kompara iti India, 
Bangladesh, Brazil, ken adu pay a 
pagilian. 

Imbes a maaddaan ti mandar, 
agtultuloy ti pannakitinnawar da- 
giti multinasyonal a kumpanya ti 
agas iti rehimen. Boluntaryo da ka- 
no laengen nga ibaba ti presyo da- 
giti agas nga ilaklako da. Nangara- 
mid pay ti Pfizer ti gimik a pana- 
ngidiaya iti gubyerno ti P5 milyon 
a balor ti “discount cards” para iti 
P100 milyon a balor ti agas nga 
ilaklako na -- maysa a nakalinged 
a porma ti panagpasuksok tapno 
laeng saan a maigalut daytoy kada- 
giti linteg ken mandar a mangiked- 
deng ti presyo dagiti agas na. 


Itay Hulyo 20, inwaragawag da- 
giti multinasyonal a kissayan da iti 
inggana 30% laeng (imbes a 50%) 
ti 15 iti 21 agas nga intudo ti De- 
partment of Health. 

Kinwestyonaran met ti Health 
Alliance for Democracy (HEAD) ti 
ar-aramiden nga addang dagiti 
kumpanya ti agas. Segun iti HEAD, 
imbes a ti gubyerno ti mangidiktar 
iti presyo ti agas ket dagiti kumpa- 
nya pay ti agas ti mangikedked- 
deng iti presyo da tapno mas ma- 
protektaan dagiti pastrek da. 

Sumagmamano a tawenen a 
laplappedan dagiti multinasyonal 
ti panangipasa kas linteg ti pana- 
ngipababa iti presyo ti agas ken 
agingga ita ket pilit latta a laplap- 
pedan da ti pannakaipatungpal 
daytoy. Nakatultulnog met ti rehi- 
men kadagiti nakadakdakkel a kum- 
panya ti agas isu a napalalo ti pa- 
nangliklik na nga iruar ti mandar a 
mangipababa iti presyo dagiti 
agas. 

Agpada a panggep da Arroyo 
ken dagiti multinasyonal a kumpa- 
nya ti agas a liklikan ti panangiruar 
iti mandar gapu ta makalapped ka- 
no daytoy iti nawaya a kompeti- 
syon. Inakseptar met ni Arroyo a sa- 
an na a kayat ti mangaramid ti ania 
man a banag a pagpungtotan dagiti 
ganggannaet nga agpupuonan. Day- 
toy ket uray biag ken pagimbaganen 
ti umili ti nakapusta. ABI 

Anomalya iti proyekto iti 
danum, naibutaktak 


para iti konstruksyon ti Laiban Dam iti munisipalidad ti Tanay, 


Niet itay nabiit ti nakadakdakkel nga anomalya iti proyekto 


Rizal. Inkamakam ti Metropolitan Waterworks and Sewerage System 
(MWSS) ti “bidding” daytoy tapno pormal a maiteden ti kontrata iti San 
Miguel Bulk Water Co. Inc. (SMBWCI). 


Idi Hulyo 2 laeng a nangiparu- 
ar ti anunsyo ti MWSS para iti Bu- 
ild-Operate-Transfer (BOT) ti proy- 
ekto ken inserra ti subasta daytoy 
idi Hulyo 8. Awan ti sabali a lim- 
maok iti daytoy a subasta no di ti 
SMBWCI, maysa a subsidyaryo ti 
San Miguel Corporation, a tagikua 
ti maysa kadagiti kadadakkelan ken 
kabibilegan a kroni ni Arroyo—ni 
Eduardo “Danding” Cojuangco. Tap- 
no sigurado nga awanen ti sabali 
nga aginteres pay iti proyekto, kel- 
laat a nagdawat ti MWSS ti naka- 
ngatngato nga entrance fee a P1 
milyon a saanen a maisubli iti bid- 
der no saan a mapili daytoy. Iti sis- 
tema ti MWSS ket inggana P7,500 
laeng ti rumbeng a singiren daytoy 
nga entrance fee. 

Daytoy a panagkamkamakam 
ket nakaro a pagduaduaan, aglalo 


P13 bilyon a kurakot iti 
panagangkat ti Vietnam rice 


Dirar iti P13 bilyon ti kurakot iti panagangkat ti bagas ma- 
nipud idiay Vietnam ita a tawen. Ti kurakot ket manipud iti 45% 
tuon iti presyo ti bagas nga ang-angkaten manipud sadiay. 


Nakinegosasyon ti rehimen nga 
Arroyo idi Enero kenni Prime Minis- 
ter Nguyen Tan Dung ti Vietnam 
tapno gumatang ti 1.5 milyon a 
metriko tonelada a bagas iti balor 
a $550 tunggal tonelada, 45% na- 
ngatngato ngem iti $380 kada to- 
nelada nga isu ti agraraira idi a 
presyo ti bagas iti sangalubongan 
a pagtagilakuan. 

ta ti Laiban Dam ti kadakkelan ken 
kagastosan a proyekto ti MWSS iti 
nasurok 130 tawen a pakasaritaan 
na. 

Ti agpayso ket idi Pebrero pay a 
bukbukod nga agtungtungtong ti 
rehimen nga Arroyo ken ti SMBWCI 
maipanggep iti daytoy a proyekto. 
Nangisubmitar ti SMBWCI ti gakat 
nga ituloy ti napaay a konstruk- 
syon ti Laiban Dam uray awan pay 
daytoy kadagiti plano ti MWSS. Na- 
bayagen a lutlutuen da ti proyekto 
ken ti sinsinan a patalastas mai- 
panggep iti bidding ket inaramid da 
laeng tapno suroten ti teknikalidad 
ti linteg ti gubyerno. 

Natantya idi nga aggatad ti La- 
iban Dam ti $1 bilyon wenno kaba- 
tog ti P52 bilyon. Ngem iti plano 
nga insubmitar ti SMBWCI, duma- 
non ti kabuklan a gastos iti $2 bi- 
lyon. Duapulo ket lima a porsyento 


Kayat na a saoen, nag- 
bayad kano ti gubyerno ti 
Pilipinas iti Vietnam ti na- 
yon nga $170 wenno 
P8,840 kada tonela- 
da. Kabatog daytoy ti 
kurakot a nasurok P13 
bilyon para iti 1.5 mi- 
lyon a metriko tonela- 7 
da ti bagas. 


laeng daytoy a balor ti magastos iti 
aktwal a konstruksyon ti dam. Ti 
dakkel a bulto ket gastosen kano 
iti relokasyon ken rehabilitasyon 
dagiti mapapanaw a residente no 
matuloy ti konstruksyon--banag a 
mangiluklukat iti dakkel a pangala- 
an ti kurakot. 

Tinawen, agsingir met ti SMC ti 
nasurok P15.5 bilyon malaksid pay 
iti mainayon nga adyasment para 
iti implasyon , makonsumo man 
wenno saan ti nakakontrata nga 
isuplay na a danum. Kaipapanan 
daytoy ti panagtriple ti bayadan a 
danum ti umili a masuplayan mani- 
pud iti daytoy a proyekto. 

Agbunga met ti dakkel a dadael 
ti proyekto iti aglawlaw ken wat- 
ershed iti sakaanan ti Sierra Madre. 
Lumned ti walo a barangay kadagi- 
ti munisipalidad ti Tanay, Rizal ken 
Gen. Nakar iti Quezon. Saklawen 
daytoy ti 27,800 ektarya a daga 
nga agrikultural ken dagiti anses- 
tral a daga dagiti Dumagat. Agarup 
sangapulo ribu nga umili nga agna- 
naed ditoy ti mapapanaw. 

Namin-anon a daras a ginandat 
ti gubyerno nga ituloy ti proyekto 
a Laiban Dam ngem nairut a sup- 
supyatenen ti umili daytoy mani- 
pud idi mairugi daytoy idi dekada 
1970. [AB] 


Segun kenni 
\ Anakpawis Rep. 
) Rafael Mariano, 
ti nayon a 45% 
iti presyo ti na- 
angkat a bagas 
ket kaipapanan 
“na met ti saan a 
nababbaba ngem 
45% a panagngato 
iti presyo daytoy a 
bagas iti lokal a 
pagtagilakuan. WŒ 

TI BALLASIW TAAW 


Kudeta idiay 
Honduras 


a panaggandat dagiti puersa nga ul- 
tra-kannawan iti uneg ti tradisyonal a 
maka-US nga agturturay a dasig idiay Honduras 
tapno lappedan ti dumurdur-as nga ayus ti pa- 


11 T: kudeta idiay Honduras ket desperado 


nagbalbaliw manipud iti baba.” 

Daytoy ti komentaryo ni Kadua 
nga Jose Maria Sison iti panangagaw 
ti poder idiay Honduras idi Hunyo 28 
idi puersaan nga innala ti 200 solda- 
do ni President Jose Manuel Zelaya 
ken itayab isuna agturong iti Costa 
Rica. Dagus a naisukat kenni Zelaya 
kas “temporaryo a pangulo” ni Don 
Roberto Micheletti Bain, ti speaker ti 
National Congress, kalpasan a basa- 
en ti maysa a peke a surat ti panag- 
lusulos kano ni Zelaya. 

Iti daydi met la nga aldaw, ina- 
resto dagiti reaksyonaryo a militar 
dagiti kagawad ti kabinete ni Zela- 
ya. Imbalud da met dagiti embaha- 
dor ti Venezuela ken Cuba ken kina- 
mat da dagiti lider dagiti progresi- 
bo nga organisasyon masa. 

Nagdudupudop met iti kalsada 
ti umili nga Honduran tapno supya- 
ten ti kudeta. Nangirussuat ti ka- 
buklan a welga dagiti mangmang- 
ged, estudyante, kababaihan, ken 
dadduma pay a sektor ken saan da 
a sinurot ti curfew nga impataw ti 
baro a rehimen. 

Naranggas ti nagbalin a sung- 
bat ti reaksyonaryo nga hukbo nga 
idadauluan ni Gen. Romeo Vasquez. 
Sumagmamanon ti napapatay, gi- 
nasgasuten ti nasugatan ken ginas- 
gasut pay ti naibalud. 

Nagkumplot ti imperyalista nga 
US ken dagiti apo't daga ken kom- 
prador nga oligarkiya iti panangpa- 
takyas kenni Zelaya gapu iti pu- 
migpigsa a panangpabor ti gubyer- 
no na kadagiti ilablaban ti tigna- 

D Guatemala 
= 


yan a ma- 
sa ken ka- 
dagiti 
kontra- 
imperya- 
lista a pu- 
ersa iti pagilian, maibilang ti pa- 
nanglapped iti imperyalista nga in- 
terbensyon ken patakaran ti neo-li- 
beral a globalisasyon ken pannaki- 
alyansa na kadagiti kontra-impe- 
ryalista a gubyerno iti dadduma 
pay a pagilian. 

Duron dagiti pumigpigsa a pro- 
testa ti umili, impangato ti gu- 
byerno a Zelaya ti sueldo dagiti 
mangmangged ken sueldo dagiti ti- 
tser ken ninayonan na ti badyet 
para iti salun-at ken edukasyon. 

Nakitulag met ni Zelaya iti Ve- 
nezuela para iti suplay ti langis ken 
timmipon iti rumusrusing a Boliva- 
rian Alternative for the Americas 
(ALBA) nga agpangpanggep a pag- 
kaykaysaen dagiti pagilian iti Latin 
America ken kontraen ti domina- 
syon ti imperyalismo nga US iti re- 
hiyon. Nangibangon met isuna ti 
nakasingsinged a silpo iti Cuba ken 
nagbalin a kaunaan a pangulo ti 
Honduras a bimmisita sadiay iti 
uneg ti napalabas a 50 tawen. 

Ti insigida la unay a nangidu- 
ron kadagiti puersa nga ultra-kan- 
nawan tapno patakyasen ni Zelaya 
ket ti plano na a panangirussuat ti 
plebisito para kadagiti panagbalba- 
liw iti konstitusyon. Ad-adda pay 
ngem iti panangpaatiddog ti termi- 


El Salvador 


Carribean Sea 


South 
America 


no ni Zelaya, ti mas batayan pay a 
tartarigagayan a lappedan dagiti 
ultra-kannawan a puersa ket ti pa- 
nangiyabante kadagiti ad-adda pay 
a signipikante a reporma iti politi- 
ka, ekonomya, ken kultura a kontra 
iti interes da. 

Nagsanggir iti suporta ti impe- 
ryalismo nga US dagiti heneral a 
nangidaulo iti kudeta. Makuna pay 
a ti reaksyonaryo nga hukbo ti 
Honduras ket ramay-ramay ti Pen- 
tagon ken dagiti heneral a mang- 
idadaulo ditoy ket dumaldalan ka- 
dagiti treyning-militar iti School of 
the Americas idiay US para kadagi- 
ti espesyal ken nalimed nga opera- 
syon militar, karaman ti panangisa- 
yangkat kadagiti kudeta, panangi- 
waras ti teror, ken panangibangon 
kadagiti diktadura a militar. Dagiti 
nangagaw ti poder ken nagbalin a 
diktador idiay Honduras ken daddu- 
ma pay a pagilian idiay Latin Ame- 


“Honduras...,” suruten idiay panid 9 


ib DAMDAMAG 


7 iti 10 Pilipino, madi iti cha-cha 


DUMANON iti 70% ti umili ti madi iti charter change nga 
iyab-abante ti rehimen, segun iti kaudian a surbey nga 
inyaramid ti Social Weather Stations (SWS). 

Segun iti SWS, pito iti tunggal 10 Pilipino iti intero 
a pagilian ti madi iti cha-cha no mangted-dalan daytoy 
iti panagbalin nga opisyal manen ni Arroyo iti pagilian. 
Kaaduan ti simmupyat iti Metro Manila (83%) ken suma- 
runo dagiti taga-Luzon (70%). Kabayatan na, 55% ti 
mamati a ni Arroyo ti adda iti likud ti gakat a baliwan 
ti konstitusyon. 

Naaramid ti surbey idi Hunyo 19-22, 2009 nga adda 
nainterbyu a 1,500 katao. 

Kagiddan na, inruar met ti SWS ti resulta ti surbey 
na maipanggep iti net satisfaction rating ni Gloria Arro- 
yo iti daytoy maikadua a kuarter. Segun iti SWS, 56% ti 


Baro nga opensiba idiay India 


DUAPULO KET syam a polis ti natay idi rauten isu- 
da dagiti Nalabaga a gerilya iti distrito ti 
Rajnandgaon, estado ti Chhattisgarh. Dua nga 
opisyal ti polis ti dagus a napasag iti umuna a bu- 
elo ti panagatake. 

Iti naisina a panagraut, napapatay ti hepe ti 
polis ti Rajnandgaon a ni Vinod Kumar Choubey. 
Inambus dagiti mannakigubat ti komboy dagiti 
polis a mapan kadagiti kaaw-awayan ti Khorega- 
on ken Karkoti. 

Kabayatan na, itay maudi a lawas ti Hunyo, 11 
opisyal ti polis ti natay kalpasan a maambus ti 
trak da. Agpasubli dagiti polis naggapu iti Chhat- 
tisgarh idi bigla nga ambusen ida dagiti manna- 
kigubat. Iti met naisina nga opensiba idiay To- 
ngapal, 500 kilometro iti Abagatan nga estado ti 
Raipur, nasugatan ti 11 polis kalpasan a matama- 


saan a makontento iti trabaho ni Arroyo ken agarup 


25% laeng ti makontento. 
manipud panid 8 


rica ket dimmalan iti panagsanay 
sadiay. 

Tinawen, nasurok 50 agtitipon 
nga operasyon ti iwaywayat ti US 
Southern Command ken Honduran 
Army. Iti daytoy napalabas a deka- 
da, nasurok 518 milyon a balor da- 
giti armas ken pangmilitar a ramit 
ti insustento ti US iti aso-aso nga 
hukbo nga Honduran. Malaksid di- 
toy, pomponduan met ti US State 
Department, US Agency for Inter- 
national Development (USAID), ken 
National Endowment for Democracy 
(NED) dagiti kangrunaan a reaksyo- 
naryo a partido ken politikal nga 
organisasyon ken dagiti napili nga 
organisasyon a “civil society” idiay 
Honduras, maibilang dagiti direkta 
a sumupsuporta iti kudeta. 

Ti inisyal met a sungbat ti US 
iti kudeta ket natamnay a pana- 
wagan iti “amin a politikal ken 
pangkagimongan nga aktor iti 
Honduras a respetuen dagiti de- 
mokratiko a pagannurotan, ti lin- 
teg, ken dagiti doktrina ti Inter- 


10 


American Democratic Charter.” Nal- 
mes daytoy iti nalawa a panang- 
kondena ti internasyonal a komuni- 
dad iti iligal a kudeta ken iti ku- 
markaro a kinaranggas ita ti militar 
idiay Honduras. 

Nagpanawagan ti Organization 
of American States, ti Rio Group (a 
bukbuklen dagiti kaaduan a pagili- 
an iti Latin America) ken ti General 
Assembly ti United Nations a dagus 
ken awan ti kondisyon nga isubli ni 
Zelaya. 

Iti danag a nakaro a maisina ti 
US iti adu a pagjilian, aglalo iti La- 
tin America, naobliga laengen ni 
US President Barack Obama a bigbi- 
gen a lehitimo a presidente ti Hon- 
duras ni Zelaya ken iligal ti pa- 
nangkudeta kenkuana. 

Iti kasta, matebtebbag ti na- 
pigsa a panagkedked dagiti nagku- 
deta a maisubli iti poder ni Zelaya 
gapu iti napigsa a sangalubongan a 
presyur, aglalo manipud iti daddu- 
ma pay a kontra-imperyalista a pa- 
gilian iti Latin America. 

Napilitan nga aglukat ti bung- 
goy a Michelleti nga adalen ti pito- 


an isuda iti maysa a landmine dagiti gerilya. 


punto a gakat para iti “panag- 
kaykaysa ken rekonsilyasyon” a 
mangted-dalan iti panagsubli ni 
Zelaya. Dagiti soldado manipud idi- 
ay Venezuela ken Nicaragua ti ag- 
serbi a puersa a pangseguridad a 
tumulong iti panagsubli ni Zelaya. 
Kuna ni Professor Sison, maki- 
kaykaysa ti International League of 
Peoples’ Struggle (ILPS) iti umili ti 
Honduras iti nabannuar a panang- 
laban da kadagiti puersa nga ultra- 
kannawan a nangagaw iti poder 
ken nakaro nga agrangranggas ita 
tapno lipiten ti umili. Kuna na a 
rumbeng a bigbigen ti umili nga 
Honduran a dagiti lider a pumuspo- 
sisyon a progresibo ngem saan pay 
a produkto ti rebolusyonaryo a pro- 
seso ket bulnerable iti atake dagiti 
imperyalista ken dagiti ultra-reak- 
syonaryo nga aso-aso da. 
“Rumbeng a gundawayan da ti 
madama a krisis ti agturturay a sis- 
tema iti Honduras tapno mangiba- 
ngon kadagiti pudno a rebolusyo- 
naryo a puersa para iti nailian ken 
pangkagimongan a pannakawaya- 
waya.” ABI 

